Document ID: 32000R1310

Κανονισμός (ΕΚ) αριθ. 1310/2000 της Επιτροπής
της 20ής Ιουνίου 2000
για την προσαρμογή των παραρτημάτων του κανονισμού (ΕΚ) αριθ. 2820/98 του Συμβουλίου για την εφαρμογή ενός πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2820/98 του Συμβουλίου, της 21ης Δεκεμβρίου 1998, για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001(1), όπως τροποποιήθηκε από τον κανονισμό (ΕΚ) αριθ. 1763/1999(2), και ιδίως το άρθρο 29 παράγραφος 5, και το άρθρο 32,
Εκτιμώντας τα ακόλουθα:
(1) Το άρθρο 29 παράγραφος 5 του κανονισμού (ΕΚ) αριθ. 2820/98 ορίζει τις διαδικασίες για την επέλευση αναγκαίων μεταβολών στα παραρτήματα Ι, ΙΙ, VII και VIII, λόγω τροποποιήσεων της συνδυασμένης ονοματολογίας. Ο κανονισμός (ΕΚ) αριθ. 2204/1999 της Επιτροπής, της 12ης Οκτωβρίου 1999, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο(3) ενσωματώνει νέα στοιχεία τα οποία έχουν αποτέλεσμα στους πίνακες των παραρτημάτων Ι, ΙΙ, VII και VIII του κανονισμού (ΕΚ) αριθ. 2820/98. Πρέπει να προσαρμοσθούν, από την 1η Ιανουαρίου 2000, τα εν λόγω παραρτήματα, αναλόγως.
(2) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής γενικευμένων δασμολογικών προτιμήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι, ΙΙ, VII και VIII του κανονισμού (ΕΚ) αριθ. 2820/98 προσαρμόζονται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιουνίου 2000.

Labels: 3
15
19